CELEX: 31987D0311
Language: el
Date: 1987-06-09 00:00:00
Title: 87/311/ΕΟΚ: Απόφαση της Επιτροπής της 9ης Ιουνίου 1987 για την τροποποίηση της απόφασης 87/154/ΕΟΚ σχετικά με την έγκριση των παρεκκλίσεων που προβλέπονται από την Ελλάδα και την Ιταλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)

Avis juridique important

|

31987D0311

87/311/ΕΟΚ: Απόφαση της Επιτροπής της 9ης Ιουνίου 1987 για την τροποποίηση της απόφασης 87/154/ΕΟΚ σχετικά με την έγκριση των παρεκκλίσεων που προβλέπονται από την Ελλάδα και την Ιταλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)  

Επίσημη Εφημερίδα αριθ. L 159 της 19/06/1987 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Ιουνίου 1987  για την τροποποίηση της απόφασης 87/154/ΕΟΚ σχετικά με την έγκριση των παρεκκλίσεων που προβλέπονται από την Ελλάδα και την Ιταλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά  (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)  (87/311/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 73/93/ΕΟΚ του Συμβουλίου της 21ης Δεκεμβρίου 1976 σχετικά με τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 87/298/ΕΟΚ (2), και ιδίως το άρθρο 14 παράγραφος 2 και το παράρτημα IV, τμήμα Α, σημείο 24,  Εκτιμώντας:  ότι, με την απόφαση 87/154/ΕΟΚ (3), η Επιτροπή ενέκρινε, με την επιφύλαξη ορισμένων τεχνικών όρων, τις παρεκκλίσεις που προβλέπονται από την Ελλάδα και την Ιταλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά·  ότι η Πορτογαλία έκανε γνωστό ότι είχε την πρόθεση να προβλέψει αυτές τις ίδιες παρεκκλίσεις όσον αφορά τους σπόρους γεωμήλων προς φύτευση καταγωγής Καναδά·  ότι τα κίνητρα και οι όροι που προβλέπονται από την απόφαση 87/154/ΕΟΚ εφαρμόζονται κατά τον ίδιο τρόπο στην αίτηση της Πορτογαλίας και ότι, συνεπώς, τίποτα δεν αντιτίθεται στην εφαρμογή των διατάξεων αυτής της συμφωνίας σε αυτό το κράτος μέλος·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 87/154/ΕΟΚ τροποποιείται ως εξής:  1. Στο άρθρο 1 παράγραφος 1 και στο άρθρο 2 οι λέξεις «Ελλάς και Ιταλία» αντικαθίστανται από τις λέξεις «Η Ελλάς, η Ιταλία και η Πορτογαλία».  2. Στο άρθρο 1 παράγραφος 2 στοιχείο γ) οι λέξεις «στην Ελλάδα ή στην Ιταλία» αντικαθίστανται από τις λέξεις «στην Ελλάδα, στην Ιταλία ή στην Πορτογαλία».  3. Στο άρθρο 1 παράγραφος 2 στοιχεία ε) και στ) οι λέξεις « στην Ελλάδα ή στην Ιταλία» αντικαθίστανται από τις λέξεις «στην Ελλάδα, στην Ιταλία ή στην Πορτογαλία».  4. Στο άρθρο 4 οι λέξεις «η Ελληνική Δημοκρατία και η Ιταλική Δημοκρατία» αντικαθίστανται από τις λέξεις «η Ελληνική Δημοκρατία, η Ιταλική Δημοκρατία και η Πορτογαλική Δημοκρατία».  Άρθρο 2  Η παρούσα απόφαση απευθύνεται στην Ελληνική Δημοκρατία, την Ιταλική Δημοκρατία και την Πορτογαλική Δημοκρατία.  Βρυξέλλες, 9 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 151 της 11. 6. 1987.  (3) ΕΕ αριθ. L 65 της 10. 3. 1987, σ. 12.